Rand 20c sterker ná nuus oor Mexiko | Netwerk24
Faf: ‘Ons is tans middelmatig’
Hy sal aanhou sy bes probeer om te verseker dat die Proteas sterker en beter word, sê Faf du Plessis.
Veelsydige Al Hasan Afganistan se tier
Shakib Al Hasan was met ’n veelsydige vertoning.
Rente loop op vir Christo Wiese se Titan-groep
Elke maand loop €500 000 se rente op op die geld wat Christo Wiese se Titan-groep aan Steinhoff moet terugbetaal.
Rand 20c sterker ná nuus oor Mexiko
Deur Elvira Wood 11 Junie 2019 07:28
’n Dollar sou jou Dinsdagoggend R14,79 kos. Foto: Elvira Wood
Die moontlikheid dat pres. Donald Trump van die VSA ’n ooreenkoms met Mexiko kan teken, het die rand Maandag ’n welkome hupstoot gegee.
Reuters berig Trump het Vrydag in beginsel met Mexiko ooreengekom dat hy nié invoertariewe op goedere uit dié land gaan instel nie, in ruil daarvoor dat Mexiko help keer dat meer onwettige immigrante na die VSA stroom.
Trump het wel gedreig dat sou die ooreenkoms nie finaal goedgekeur word nie, die VSA teen Oktober tariewe van so hoog as 25% op Mexikaanse goedere gaan hef.
Reuters berig verder dat dié ooreenkoms beleggers weer na meer riskante beleggings laat kyk het.
Dit is goeie nuus vir geldeenhede van ontluikende ekonomieë.
Die rand het veral voordeel hieruit geput.
Waar hy vroeg Maandagoggend nog teen R14,98 verhandel het, verhandel hy 24 uur later bykans 20c sterker teen R14,79 teenoor die dollar.
Hy het ook beduidend teenoor die Britse pond en euro verstewig.
In die geval van die pond het hy weer tot onder die R19-vlak gedaal.
Die rand verhandel vroeg Dinsdagoggend teen R18,76 teenoor die pond en R16,74 teenoor die euro.
Met hulpbronne staan sake soos volg:
Goud: $1 328,40 per fynons
Platinum: $803 per ons
Olie: $62,40 per vat
Bitcoin: $7 971,04/R124 802
Ethereum: $245,50/R3 851
Meer oor: Donald Trump | Mexiko | Rand | Dollar
Rand trap water teenoor dollar en pond
Druk op die rand nog nie verby